SET ปิดเช้าลบ 1 จุด รับแรงขายทำกำไร หลังยอดติดเชื้อ “โควิด” เพิ่มอีกระลอก
SET ปิดเช้าลบ 1 จุด รับแรงขายทำกำไรหลังตัวเลขผู้ติดเชื้อไวรัสโควิด19 รายใหม่ปรับตัวเพิ่มสูงขึ้นในวันนี้ แนวโน้มบ่ายแกว่งในกรอบต่อ ให้แนวรับไว้ที่ 1,630 จุดและแนวต้านที่ 1,650 จุด
14 ต.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยช่วงเช้าที่ผ่านมาแกว่งตัวอยู่ในกรอบตามทิศทางตลาดหุ้นอื่นๆในภูมิภาค หลังดัชนีตลาดหุ้นไทยได้รับปัจจัยหนุนจากการประกาศเตรียมเปิดรับนักท่องเที่ยวจากต่างประเทศ แต่มีแรงขายทำกำไรออกมาหลังตัวเลขผู้ติดเชื้อไวรัสโควิด19 รายใหม่ปรับตัวเพิ่มสูงขึ้นในวันนี้
ขณะที่มีความชัดเจนแล้วว่าธนาคารกลางสหรัฐ (เฟด)ได้เตรียมเริ่มปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ในช่วงกลางเดือนพ.ย.หรือกลางเดือนธ.ค.ปีนี้
สำหรับแนวโน้มการลงทุนช่วงบ่ายนี้ คาดว่าตลาดจะยังแกว่งตัวอยู่ในกรอบ พร้อมให้แนวรับไว้ที่ 1,630 จุดและแนวต้านที่ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 3,044.57 ล้านบาท ปิดที่ 67.50 บาท ลดลง 0.25 บาท
U มูลค่าการซื้อขาย 1,869.67 ล้านบาท ปิดที่ 1.92 บาท เพิ่มขึ้น 0.20 บาท
KBANK มูลค่าการซื้อขาย 1,840.25 ล้านบาท ปิดที่ 140.50 บาท ไม่มีการเปลี่ยนแปลง
TRUE มูลค่าการซื้อขาย 1,360,58 ล้านบาท ปิดที่ 4.34 บาท เพิ่มขึ้น 0.04 บาท
BANPU มูลค่าการซื้อขาย 1,193.11 ล้านบาท ปิดที่ 13.50 บาท ลดลง 0.10 บาท
 